BYD Uzbekistan Factory

BYD Uzbekistan Factory – Xitoyning yirik avtomobil ishlab chiqaruvchi xususiy kompaniasi boʻlmish BYD Auto (40%) hamda Oʻzbekistonning Oʻzavtosanoat aksiyadorlik jamiyati (60%) hamkorligida tashkil etilgan qoʻshma korxona. Ushbu MCHJ BYD kompaniyasining Xitoy tashqarisida tashkil etilgan birinchi QK hisoblanadi .

 Tarixi 
2022-yil 14-fevral kuni Oʻzbekiston prezidenti Shavkat Mirziyoyev Prezident Shavkat Mirziyoev „Mashinasozlik sanoatida amalga oshirilayotgan ishlar va 2022-yildagi ustuvor vazifalar“ muhokamasiga bagʻishlangan yigʻilishda „Oʻzavtosanoat“ AJ raisi Shavkat Umrzoqovga ishlab chiqarishni oshirish va Oʻzbekistonda 3 oy muddatda elektromobil tarmogʻini rivojlantirish strategiyasini ishlab chiqish boʻyicha topshiriq beradi.

2022-yil avgustida „Oʻzavtosanoat“ (UzAuto) va Xitoyning BYD Auto kompaniyasi oʻrtasid Oʻzbekistonda BYD avtomobillarini toʻliq siklda (CKD) ishlab chiqarishni tashkil etish boʻyicha bitim imzolanadi  . 2024-yil 27-iyun kuni Jizzax viloyatida ushbu zavodning ochilish marosimi boʻlib oʻtadi . Shu kuni zavod konveyridan ilk avtomobil chiqdi .

 Loyiha  
270px|thumb|BYD Chazor
Birinchi bosqichdagi investitsiya hajmi 160 mln. dollar boʻlib, ishlab chiqarish hajmi 50 000 ta avtomobilni, ishchilar soni 1200 kishini tashkil qiladi.

 Zavod 

270px|thumb|BYD Song Plus
BYD Uzbekistan Factory zavod Jizzax viloyatida joylashgan boʻlib, uning maydoni 27 gektarga teng. Ishlab chiqarish maydoni esa 40 000 m2ni tashkil qiladi. 1350 ta konteyner sigʻimiga ega logistika maydoni mavjud. Zavodda 50 ta zamonaviy KUKA va ABB robotlar i, 21 ta AGV robotlari oʻrnatilgan. Hexagon oʻlchov uskunalari, oʻrnatilgan. Zavodda payvandlash, boʻyash va yigʻish sexlari mavjud.

 Maxsulotlari 

Ilk bosqichda zavodda Chazor, Song Plus modellari yigʻiladi.

 Yana qarang 

 Andijon avtomobil oʻrindiqlari zavodi
 Oʻzbekiston avtomobilsozlik sanoati
 UzAutoMotors
 Land Rover Uzbekistan

 Manbalar 

Turkum:Oʻzbekistonning avtomobilsozlik kompaniyalari va korxonalari
Turkum:Shirkatlar
Turkum:Avtomobil ishlab chiqaruvchilar
Turkum:2024-yilda Oʻzbekistonda tashkil etilganlar